Prabowo Subianto

Prabowo Subianto Djojohadikusumo es un politico de Indonesia. Il nascet li 20-im de octobre 1951 in Jakarta e va esser desde li 20-im de octobre 2024 presidente de Indonesia. Prabowo Subianto es desde li 20-im de septembre 2014 presidente del radical nationalist partise Gerindra.

Personal e professional vive
Prabowo Subianto fat un cariere quam professional oficero del armé de Indonesia inter 1974 e 1998.

In li may 1983 Prabowo Subianto maritat Titiek Suharto, qui es li filia del ex-presidente Suharto. Li cuple have un filio Didit Hediprasetyo. Per ti maritage Prabowo Subinato devenit parte del political e militari elite del land.

Prabowo Subianto esset un commandante del Kopassus, quel es un truppe special del armé de Indonesia. Hay rumores que Prabowo Subianto e su truppe es responsabil por massacres in Ost-Timor durant li occupation del land per Indonesia. Prabowo Subianto esset comandante del truppes special Kopassus e Kostrad.

In li 1998 li ministre por defense de Indonesia demisset Prabowo Subianto pro su rol in anti-chinesi pogromes e ataccas contra li movement por democratie in Indonesia. Prabowo Subianto forlassat Indonesia por quelc annus e habitat che su fratre in Jordania. Il laborat por li firmas de su fratre.

Political cariera
 1974-1998 Prabowo Subianto fat un cariere quam professional oficero del armé de Indonesia.
 2008 Prabowo Subianto es inter li fundatores del radical nationalist partise Gerindra.
 2009 Prabowo Subianto candidat por li oficie del vice-presidente con Megawati Sukarnoputri del partise PDI-P, qui esset li candidate por li oficie por li presidente, ma perdit li electiones contra Susilo Bambang Yudhoyono.
 2014 Prabowo Subianto es electet quam presidente del partise Gerindra quam successor de Suhardi e candidat in li electiones presidential de Indonesia, ma perdit contra Joko Widodo.
 2019 Prabowo Subianto candidat denov in li electiones presidential de Indonesia, ma perdit denov contra Joko Widodo.
 2019-2024 Prabowo Subianato esset ministre por defense de Indonesia in li guvernament del presidente Joko Widodo.
 2024 Prabowo Subianto es electat quam presidente de Indonesia in li unesim rond e va devenir presidente de Indonesia ye li li 20-im octobre 2024.

Categorie:Indonesia